Den første litteratur i Danmark stammer fra de nedskrivninger af sagn og folkeeventyr der kendes fra 1100- og 1200-tallet. En del af den første danske litteratur er derfor også de islandske sagaer og [[Snorre Sturlasson]], fordi den nordiske kulturarv og fortællekunst var ens på dette tidspunkt. Absalons krønikeskriver fra 1100-tallet, [[Saxo Grammaticus]], er den første store danske forfatter, selv om han skrev på latin. Lidt dansk litteratur kendes fra middelalderen i øvrigt, men først i løbet af den spirende oplysningstid begyndte den danske litteratur for alvor med [[Ludvig Holberg]]s stadig aktuelle komedier. Som forløber for romantikken kan nævnes [[Johannes Ewald]] og [[Jens Baggesen]]. Den internationalt bedst kendte dansker er nok forfatteren [[H.C. Andersen]], der begyndte at skrive i Romantikken og som er kendt for sine eventyr såsom ''[[Den lille Havfrue (eventyr)|Den lille Havfrue]]'' og ''[[Den grimme ælling]].'' I forbindelse med [[Georg Brandes]] litteraturkritik og [[det moderne gennembrud]] blev forfatterne [[Henrik Pontoppidan]] og [[J.P. Jacobsen]] toneangivende. Henrik Pontoppidan vandt i øvrigt [[Nobelprisen i litteratur]] 1917, den samme ære skulle efter [[2. verdenskrig]] tilfalde en af det 20. århundredes vigtigste danske forfattere, [[Johannes V. Jensen]].
Samfund Teknologi Ledelse Kulturhistorie Naturvidenskab